Mănăstirea Voroneț

Mănăstirea Voroneț, supranumită „Capela Sixtină a Estului”, este un așezământ monahal medieval aflat în județul Suceava, Moldova, România. == Despre == Mănăstirea Voroneț constituie una dintre cele mai valoroase ctitorii ale lui Ștefan cel Mare. Biserica mănăstirii a fost ridicată în anul 1488 și face parte din patrimoniul cultural mondial, sub egida UNESCO. Aceasta a fost construită după un plan trilobat, având turla cu boltă moldovenească pe naos. În anul 1547 mitropolitul Grigore Roșca, văr al lui Petru Rareș a inițiat adăugarea unui pridvor închis. Unicitatea lăcașului de rugăciune este dată atât de pictarea zidurilor exterioare (din temelie până în streașină), cât și de zidul de vest al pridvorului care este un perete plin fără nici o deschidere. Pictura interioară a lăcașului datează din anul 1496 și reprezintă scene biblice, unele cu vădit caracter de monumentalitate. Pictura exterioară (datată din timpul domniei lui Petru Rareș) este considreată drept cel mai reușit ansamblu al artei feudale moldovenești, cu fresce viu colorate în care predomină verdele și albastrul. Fațada de vest este pictată cu scena Judecații de Apoi. == Locație == Edificiul arhitectural se află în satul Voroneț (astăzi cartier al orașului Gura Humorului), la 77 km. distanță de orașul Vatra Dornei (prin DN17/E58), pe ruta: Valea Putnei - Pojorâta - Câmpulung Moldovenesc - Gura Humorului - Voroneț. == Cazare == Mănăstirea nu oferă modalități de cazare. În apropiere se află următoarele unități cu regim hotelier: Popasul Domnesc, Gura Humorului, Sat Voroneț, tel. 0745 527 118 Conacul Domnișei, Gura Humorului, Sat Voroneț, tel. 0745 472139 == Contact == Adresă: Strada Vorone, nr. 166, Voroneț, cod poștal: 725301 Tel.: 0230 235 323 E-mail: contact - mănăstire Site oficial: manastireavoronet.ro, tel: == Mănăstiri în apropiere == Mănăstirea Moldovița Mănăstirea Humor Mănăstirea Sucevița Mănăstirea Bogdana ...vezi toate mănăstirile